《寒食登韩亭》
宋代·郑厚

燔身介子意何忙，理迹昌黎道更光。
慷慨一封论佛骨，流离万里入蛮乡。
孤芳亭角留韩木，遗爱人心比召棠。
勿谓笔端无造化，如何祛鳄似祛羊。

作者简介：兴化军莆田人，字景韦，或作景常，一字叔文。郑樵从兄。高宗绍兴五年进士。历泉州观察推官、广南东路茶盐司干办公事。为言者所论，罢归家居十年。后起为昭信军节度推官，改秩知湘乡县。博学，工文词，尤精于《易》，学者称湘乡先生。卒年六十一。有《六经奥论》、《湘乡文集》。